OpenLLM-France/wikimedia huggingface dataset:
# Ministeri d'Habitatge d'Espanya

El Ministeri d'Habitatge d'Espanya (MVIV) és un dels departaments ministerials en els quals es dividí el govern d'Espanya entre el 2004 i el 2010. Va ser creat a l'inici de la VIII legislatura, sota el govern de José Luis Rodríguez Zapatero, amb la finalitat de solucionar el problema dels preus de l'habitatge que sofria Espanya. El ministeri desaparegué durant la reforma del govern d'octubre de 2010.

## Llista de ministres

| # | Legislatura | Nom | Inici mandat | Fi mandat | Partit polític |
| 1 | VIII | María Antonia Trujillo Rincón | 14 de març de 2004 | 6 de juliol de 2007 | Partit Socialista Obrer Espanyol |
| 2 | VIII | Carme Chacón Piqueras | 6 de juliol de 2007 | 14 d'abril de 2008 | Partit Socialista Obrer Espanyol |
| 3 | IX | Beatriz Corredor Sierra | 14 d'abril de 2008 | 20 d'octubre de 2010 | Partit Socialista Obrer Espanyol |

## Referències

* ↑ García, Luis B. «Zapatero lo fía todo a Rubalcaba en su remodelación de Gobierno y apacigua las críticas en el PSOE» (en castellà). La Vanguardia (edició digital). Grup Godó, 20-10-2010. Arxivat de l'original el 18 de gener 2012. [Consulta: 20 octubre 2010].

## Enllaços externs

* Pàgina web del Ministeri d'Habitatge d'Espanya
# Leopold Corretjer

Leopold Corretjer (Barcelona, 1862 - Buenos Aires, 1941) fou un director d'orquestra i compositor. Va estudiar a Barcelona amb el mestre Sánchez Gabairach i Balart.
Va iniciar la seva carrera com a director d'orquestra i coral a Espanya. L'any 1887 se'n va anar a Buenos Aires, on es va especialitzar en corals escolars i va treballar com a docent en diverses escoles publiques, entre elles l'escola "Sarmiento". Va arribar a ser inspector de música del consorci d'educació.
Va compondre sainets i cançons basades en motius tradicionals argentins. Destacà pels seus himnes i cors escolars, entre els quals "Saludo a la bandera", que forma part del repertori oficial de cançons patriòtiques argentines.

## Referències

* ↑ «Diccionario de la Música Española e Hispanoamericana». Revista de Musicología, 23, 1, 2000, pàg. 262. DOI: 10.2307/20797647. ISSN: 0210-1459.
# Raion de Zmiv

Zmiv (en ucranià, Зміївський район) és un raion o districte d'Ucraïna a la Província de Khàrkiv.
Comprèn una superfície de 1365 km².
La capital és la ciutat de Zmiv.

## Demografia

Segons estimació 2010 comptava amb una població total de 74236 habitants.

## Referències

* Oficina d'estadístiques d'Ucraïna. (en ucraïnès)
# Raion de Xakhtarsk

El raion de Xakhtarsk (en ucraïnès Шахтарський район) o bé raion de Xakhtiorsk (en rus Шахтёрский район) és un antic raion de l'óblast de Donetsk d'Ucraïna i de l'autoproclamada República Popular de Donetsk.
Comprèn una superfície de 1194 km². La capital és la ciutat de Xakhtarsk. Segons una estimació 2010 tenia una població total de 23570 habitants. El seu codi KOATUU és 1425200000. El codi postal 86200 i el prefix telefònic +380 6255.

## Enllaços externs

* Lloc web oficial
# Rafael Casero Moreno

Rafael Casero (València, 9 d'octubre del 1976) va ser un ciclista valencià, que fou professional entre 2000 i 2006. Durant la seva carrera aconseguí el 2n lloc en el Campionat d'Espanya en ruta.
El seu germà gran Ángel també fou ciclista professional, guanyador de la Volta a Espanya.

## Palmarès

* 2003
** Vencedor d'una etapa a la Volta a la Comunitat Valenciana

### Resultats a la Volta a Espanya

* 2000. 119è de la classificació general.
* 2001. 123è de la classificació general.
* 2002. 40è de la classificació general.
* 2003. 86è de la classificació general.
* 2004. 75è de la classificació general.
* 2005. 81è de la classificació general.

## Referències

* ↑ «Rafael Casero estrena su palmarés profesional» (en castellà). Diario As, 26-02-2003. [Consulta: 16 març 2024].

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Nierita

La nierita és un mineral de la classe dels elements natius. Nom atorgat en honor d'A. O. Nier (1912-1994), responsable del mesurament, ara acceptat, de la composició N-isòtop atmosfèrica. També, tingué un paper important en l'espectrometria de masses (espectrometria de masses d'isòtops especialment estable).

## Classificació

La nierita es troba classificada en el grup 1.DB.05 segons la classificació de Nickel-Strunz (1 per a Elements; D per a Carburs i nitrurs no metàl·lics i B per a Nitrurs no metàl·lics; el nombre 05 correspon a la posició del mineral dins del grup). En la classificació de Dana el mineral es troba al grup 1.3.10.1 (1 per a Elements natius i aliatges i 3 per a semi-metalls i no metalls; 10 i 1 corresponen a la posició del mineral dins del grup).

## Característiques

La nierita és un mineral de fórmula química Si₃N₄. Cristal·litza en el sistema trigonal. La seva duresa a l'escala de Mohs és 9. És un nitrur natural molt rar, originalment format en pols d'estrelles i sovint també es troba en meteorits.

## Formació i jaciments

S'ha descrit a Europa, Àfrica, Àsia, Austràlia i a l'Amèrica del Nord.

## Referències

* 1 2 3 4 5 «Nierite» (en anglès). Mindat. [Consulta: 7 novembre 2015].

## Bibliografia

* American Mineralogist (1996): 81: 251.
* Mineralogical Record: 27: 118-119.
* Lee M R, Russell S S, Arden J W, Pillinger C T (1995) Nierite (Si₃N₄), a new mineral from ordinary and enstatite chondrites, Meteoritics, 30, 387-398
# Niesky

Niesky (alt sòrab: Niska) és un municipi alemany que pertany a l'estat de Saxònia. Limita amb els municipis de Rietschen, Hähnichen, Horka, Kodersdorf, Waldhufen, Quitzdorf am See i Kreba-Neudorf.

## Districtes

Kosel (Kózło), Stannewisch (Stanojšćo), Ödernitz (Wódrjeńca) i See (Jězor).

## Evolució demogràfica

| 1825 – 0 576 1885 – 1.303 1946 – 7.436 1950 – 8.309 | 1960 – 08.456 1981 – 11.871 1984 – 12.359 1999 – 12.029 | 2002 – 11.432 2004 – 11.092 2005 – 10.981 2006 – 10.766 | 2007 − 10.557 |
| Font: Statistisches Landesamt Sachsen (ab 1999) ||||

## Història

La ciutat va ser fundada el1742 per immigrants de Bohèmia, membres de l'Església de Moràvia que eren perseguits pels catòlics del seu país. El nom de la ciutat és la versió germanitzada de la paraula txeca nízka ("baix").

## Enllaços externs

* Web de Niesky
# Rascló ipacaà

El rascló ipacaà (Aramides ypecaha) és una espècie d'ocell de la família dels ràl·lids (Rallidae) que habita aiguamolls del sud i sud-est del Brasil, el Paraguai, Uruguai i nord-est de l'Argentina.

## Referències

* ↑ «Rascló ipacaà». Cercaterm. TERMCAT, Centre de Terminologia. Rev. 20/11/2023(català)
# Rascló pintat

El rascló pintat (Pardirallus maculatus) és una espècie d'ocell de la família dels ràl·lids (Rallidae) que habita aiguamolls, camps d'arròs i pantans de les Grans Antilles, sud de Mèxic, Guatemala i Belize, localment en Amèrica Central i del Sud fins a l'est del Brasil, est de Bolívia, el Paraguai, Uruguai i nord de l'Argentina.

## Referències

* ↑ «Rascló pintat». Cercaterm. TERMCAT, Centre de Terminologia. Rev. 20/11/2023(català)
# New London (Carolina del Nord)

New London és una població dels Estats Units a l'estat de Carolina del Nord. Segons el cens del 2000 tenia 326 habitants.

## Demografia

Segons el cens del 2000, New London tenia 326 habitants, 131 habitatges i 94 famílies. La densitat de població era de 206,3 habitants per km².
Dels 131 habitatges en un 34,4% hi vivien nens de menys de 18 anys, en un 53,4% hi vivien parelles casades, en un 12,2% dones solteres, i en un 28,2% no eren unitats familiars. En el 25,2% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,9.
Per edats la població es repartia de la següent manera: un 26,7% tenia menys de 18 anys, un 8% entre 18 i 24, un 29,4% entre 25 i 44, un 24,2% de 45 a 60 i un 11,7% 65 anys o més.
L'edat mediana era de 36 anys. Per cada 100 dones de 18 o més anys hi havia 82,4 homes.
La renda mediana per habitatge era de 42.188 $ i la renda mediana per família de 51.429 $. Els homes tenien una renda mediana de 31.806 $ mentre que les dones 25.000 $. La renda per capita de la població era de 18.520 $. Entorn del 5,2% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New London». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- New London». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# New London (Nou Hampshire)

New London és una població dels Estats Units a l'estat de Nou Hampshire. Segons el cens del 2000 tenia 4.116 habitants.

## Fills il·lustres

* William Mathews (1837-1912) fou un musicòleg.

## Demografia

Segons el cens del 2000, New London tenia 4.116 habitants, 1.574 habitatges, i 1.051 famílies. La densitat de població era de 70,6 habitants per km².
Dels 1.574 habitatges en un 19,3% hi vivien nens de menys de 18 anys, en un 60,6% hi vivien parelles casades, en un 5% dones solteres, i en un 33,2% no eren unitats familiars. En el 29,4% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,63.
Per edats la població es repartia de la següent manera: un 14,3% tenia menys de 18 anys, un 18,4% entre 18 i 24, un 14,5% entre 25 i 44, un 23% de 45 a 60 i un 29,8% 65 anys o més.
L'edat mediana era de 47 anys. Per cada 100 dones de 18 o més anys hi havia 73,7 homes.
La renda mediana per habitatge era de 61.520$ i la renda mediana per família de 82.201$. Els homes tenien una renda mediana de 51.506$ mentre que les dones 33.984$. La renda per capita de la població era de 37.556$. Entorn de l'1,5% de les famílies i el 2,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New London». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- New London». American Fact Finder. Oficina del Cens dels Estats Units, 12-01-2010.
# Nijni Torei

Nijni Torei (en rus: Нижний Торей) és un poble de la República de Buriàtia, a Rússia, segons el cens del 2010 tenia 1.251 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Nijniohirski

Nijniohirski (en (ucraïnès): Нижньогірський, en rus: Нижнегорский, Nijnegorski) és un assentament de tipus urbà (possiólok) de la República Autònoma de Crimea a Ucraïna, que el 2014 tenia 8.741 habitants. És la seu administrativa del districte homònim. Fins al 1944 la vila es deia Seitler.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 30 maig 2017].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 30 maig 2017].
# Nijverdal

Nijverdal és una població del municipi de Hellendoorn a la província d'Overijssel, a l'est dels Països Baixos. El 2010 tenia aproximadament 24.910 habitants, cosa que en fa la població més gran del municipi. El seu nom és una combinació de nijverheid ('indústria') i Reggedal ('vall de Regge').

## Personatges coneguts

* Douwe Draaisma (1953), psicòleg
* Rob Harmeling (1964), ciclista

## Referències

* ↑ CBS-Statline
* ↑ «Nijverdal: Waar industrie, groen en cultuur samenkomen» (en neerlandès). Parc Nacional Sallandse Heuvelrug. [Consulta: 22 octubre 2023].
# Ras Lanuf

Ras Lanuf és un port libi i el principal centre de refinació de petroli del país.
Es troba a la costa mediterrània del golf de Sirte, a 600 km de la capital Trípoli. Té uns 13.000 habitants. És a prop de la conca de Sirte, el principal jaciment petrolífer de Líbia. Hi ha la refineria de petroli més gran del país, amb una capacitat de 220.000 barrils al dia, és a dir, dos terços de la capacitat de refinació de Líbia. Entrà en servei l'any 1984. La refineria és alimentada per dos oleoductes, l'Amal-Ras Lanuf i el Mesla-Ras Lanuf. Disposa d'un aeroport.
Durant la revolució líbia del 2011, combatents revolucionaris de Cirenaica prengueren la ciutat el 4 de març, que fou recuperada per les tropes de Gaddafi dies després entre el 10 i l'11 de març i presa de nou pels rebels el 26 de març.

## Referències

* ↑ «Gaddafi recupera terreny als rebels a Ras Lanuf i torna a bombardejar Brega». Trípoli: 3cat24.cat, 12-03-2011. [Consulta: 25 març 2011].
* ↑ «Els rebels libis s'acosten a un dels feus de Gaddafi». Ara, 11-03-2027 [Consulta: 27 març 2011].
# Ramon Banús

Ramon Banús és el nom dels següents personatges:
* Ramon Banús i Crusellas (Santa Perpètua de Mogoda, 1947), alcalde de Sant Quirze Safaja
* Ramón Banús Mongrell (Guatemala, 1938), pintor Arxivat 2008-10-19 a Wayback Machine.
# Rekkem

Rekkem és un antic municipi de Bèlgica que l'1 de gener de 1977 va fusionar amb la ciutat de Menen. Limita amb França i Valònia. Es troba a la vall del Leie i és regat per uns afluents menors del qual el principal és el Palingbeek. Era un municipi rural, conegut pel conreu del lli, per desaparegut a mitjan del segle xx. Des dels anys 1960 s'hi troba el pas fronterer belgofrancès de l'autopista E17 a la vora de la qual es va desenvolupar un centre de logística i de transport.
El primer esment escrit Reckeham data del 1173. Pertanyia a la castellania de Kortrijk. La frontera hi va canviar sovint. Després de la Guerra de Devolució entre França i Espanya, amb el Tractat d'Aquisgrà del 1668 passà a França. Deu anys després, el 1678 va ser afegit als Països Baixos austríacs. La regió despoblada i destrossada es va repoblar amb migrants venint de França, el que va crear una important minoria d'habitants de parla francesa. Quan el 1963 es va fixar la frontera lingüística belga, se'n va separar el veïnat de Risquons-Tout (0,39 km², uns 500 habitants) que va ser afegit a la ciutat de Mouscron.

## Llocs d'interés

* Fundació Ons Erfdeel creada per l'escriptor i activista cultura Jozef Deleu

## Referències

* ↑ «West-Vlaanderen na de fusies van Gemeenten» (en neerlandès). West-Vlaanderen Werkt. Diputació de Flandes Occidental, 1977, pàg. 26.
* 1 2 «Rekkem» (en neerlandès). Agentschap Onroerend Erfgoed. [Consulta: 10 febrer 2022].
* ↑ West-Vlaanderen Werkt, 1977, p. 19.
# Noritaka Hidaka

Noritaka Hidaka (Tòquio, Japó, 29 de maig de 1947) és un futbolista japonès retirat que va disputar quatre partits amb la selecció japonesa.

## Enllaços externs

* National Football Teams
* Japan National Football Team Database
# Ray Toro

Raymond Manuel Toro-Ortiz, més conegut com a Ray Toro (15 de juliol de 1977, Kearny, Nova Jersey), és el guitarrista principal i un dels dos vocalistes de fons del grup americà My Chemical Romance. En Ray va tenir un paper fonamental a l'hora de la formació del grup quan va conèixer en Mikey Way i a en Gerard Way, amb els quals va desenvolupar una gran amistat. És reconegut en el grup per la seva característica afroamericana.

## Estil

L'estil d'en Toro al tocar la guitarra ha estat molt influenciat pel clàssic heavy metal de la dècada dels 1980, com Metallica, Slayer i Megadeth. Això es pot notar en moltes de les parts rítmiques que toca junt amb en Frank Iero. La majoria dels seus solos estan basats en el Hard rock i en el blues metal de la dècada de 1970, però que tenen un so una mica pop influenciat, bàsicament, per Johnny Marr, com ell ho menciona en el DVD Life on the Murder Scene. Utilitza la major part del temps power chords i fa que aquests flueixin junt amb l'ambient general de la música que la banda crea. En l'últim àlbum "The Black Parade", ha pres influències de Brian May, que poden escoltar-se en la seva forma de tocar, més recognoscible en els solos. Ha estat invitat per la banda Alkaline Trio per a tocar en una cançón amb ells.
# Nissim ben Jacob

Nissim ben Jacob (990-1062) també conegut com a Nissim Gaon o Rabeinu Nissim (en hebreu: רבנו נסים), va ser un rabí més conegut avui pel seu comentari talmúdic anomenat Ha-Mafteach.

## Biografia

El Rabí Nissim va estudiar en la Ieixivà de Kairuan, inicialment al costat del seu pare, Jacob ben Nissim, (el Rabí Yaakov Gaon), el qual havia estudiat sota el Rabí Hai Gaon, i després sota el Rabí Chushiel, el qual li va succeir com a cap de la ieixivà. Nissim alhora va esdevenir el nou cap de la ieixivà, i va era amic del Rabí Chananel ben Chushiel. El seu estudiant més famós és possiblement el Rabí Isaac Alfassi (el Rif). El Rabí Nissim va mantenir una activa correspondència amb el Rabí Hai Gaon, i amb el jueu Samuel HaNaguid. Joseph es va casar amb l'única filla del Rabí Nissim en l'any 1049.

## Obres literàries

* Séfer Mafteach: un comentari del Talmud. En el llibre Nissim identifica les fonts de la Mixnà i la literatura rabínica. L'autor esmenta la Tosefta, els Midraixim, Mekhilta, Sifré, Sifrà, i el Talmud de Jerusalem, les explicacions que prefereix l'autor en lloc del Talmud de Babilònia. Nissim no es limita a citar les seves referències, també discuteix les referències en relació amb el text, el seu treball és també un comentari. L'obra va ser escrita i dividida en diversos tractats, i va ser impresa en moltes edicions. Nissim també va escriure altres obres, algunes d'elles s'han perdut, però han estat esmentades per savis posteriors.
* Sidur Tefilà, un Sidur, (un llibre d'oració).
* Séfer ha-Mitzvot un llibre sobre els manaments (ara perdut).
* Hilkhot Lulav una obra polèmica contra els jueus caraites (ara perduda).
* Meguilat Setarim: una col·lecció de notes relatives a decisions legals, explicacions i midraixim, principalment un llibre d'anotacions per a ús privat de l'autor, va ser publicat pels seus alumnes, possiblement despues de la seva defunció.
* Séfer Maasiot: una col·lecció de contes formada per 60 llegendes, basades en els Midraxim, la Baraita, i els dos Talmuds.

## Referències

* ↑ Davidson. The Schiff Library of Jewish Classics. Selected Religious Poems of Solomon ibn Gabirol (en anglès). The Jewish Publication Society. ISBN 0-8276-0060-7. LCCN 73-2210.
# Rasa de Coma Furosa

La Rasa de Coma Furosa és un afluent per la dreta de la Rasa de Coll de Port, a la Vall de Lord.
Neix a 1.955 metres d'altitud al vessant est del Tossal de l'Estivella, a uns 725 metres del cim. Des de l'inici agafa la direcció predominant SW-nE que mantindrà durant tot el seu curs fins a desguassar a la Rasa de Coll de Port a 1.417 metres d'altitud, sota mateix de la cruïlla que, des de la carretera LV-4012 (de La Coma a Coll de Port) porta fins a l'estació d'esquí del Port del Comte.

## Territoris que travessa

Fa tot el seu recorregut pel terme municipal de La Coma i la Pedra

## Xarxa hidrogràfica

La Rasa de Coma Furosa no té cap afluent.

## Perfil del seu curs

Perfil del curs de la Rasa de Coma Furosa :
| Recorregut (en m.) | Altitud (en m.) | Pendent |
| 0 | 1.955 | - |
| 250 | 1.892 | 25,2% |
| 500 | 1.802 | 36,0% |
| 750 | 1.694 | 43,2% |
| 1.000 | 1.600 | 37,6% |
| 1.250 | 1.503 | 38,8% |
| 1.471 | 1.417 | 38,9% |

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Rasa de Comabona

La Rasa de Comabona és un torrent afluent per l'esquerra de la Riera de Mantellí que neix a l'extrem nord-occidental del terme municipal de Calonge de Segarra (Anoia) i desguassa a la Riera de Mantellí al peu del vessant de ponent de la Serra de Costa Roja, ja dins de l'enclavament d'Enfesta, que forma part del terme municipal de la Molsosa (Solsonès).

## Municipis per on passa

Des del seu naixement aquesta rasa passa successivament pels següents termes municipals.
Municipis :
| | Longitud (en m.) | % del recorregut |
| Per l'interior del municipi de Calonge de Segarra | 715 | 57,20% |
| Fent frontera entre els municipis de Calonge de Segarra i la Molsosa | 258 | 20,64% |
| Per l'interior del municipi de la Molsosa | 277 | 22,16% |

## Xarxa hidrogràfica

La xarxa hidrogràfica de la Rasa de Comabona està constituïda per tres cursos fluvials que en total sumen una longitud de 1.969 m. Pel que fa a la distribució municipal de la xarxa, 1.692 metres trancorren pel terme de Calonge de Segarra (el tram inicial de la mateixa rasa i la totalitat del curs dels seus dos afluents) mentre que per l'enclavament d'Enfesta (terme municipal de la Molsosa) hi transcorren 535 del tram final de la rasa.

## Enllaços externs

   * Taula amb les dades detallades de la xarxa hidrogràfica de la Riera de Mantellí full de càlcul

## Referències

* 1 2 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Rasa de Coll Pregon (Odèn)

La Rasa de Coll Pregon és un torrent afluent per la dreta de la Rasa de les Olles que fa tot el seu curs pel terme municipal d'Odèn.
De direcció predominant cap a les 2 del rellotge, neix a menys d'un centenar de metres a l'est de Coll Pregon i desguassa al seu col·lector després de passar pel sud del Corral de Móres i de Cal Xarell.

## Xarxa hidrogràfica

La seva xarxa hidrogràfica, que també transcorre íntegrament pel terme d'Odèn, està constituïda per vuit cursos fluvials la longitud total dels quals suma 3.676 m.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Les coordenades del lloc on neix, segons el web la XRCC, són 42° 6′ 34.61″ N, 1° 23′ 22.67″ E﻿ / ﻿42.1096139°N,1.3896306°E﻿ / 42.1096139; 1.3896306